CELEX: 62011TN0633
Language: mt
Date: 2011-12-08 00:00:00
Title: Kawża T-633/11: Rikors ippreżentat fit- 8 ta’ Diċembru 2011 — Guangdong Kito Ceramics et vs Il-Kunsill

4.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/40
            
         Rikors ippreżentat fit-8 ta’ Diċembru 2011 — Guangdong Kito Ceramics et vs Il-Kunsill
   (Kawża T-633/11)
   2012/C 32/79
   Lingwa tal-kawża: l-Ingliż
   
      Partijiet
   
   
      Rikorrenti: Guangdong Kito Ceramics Co. Ltd (Foshan, iċ-Ċina), Jingdezhen Kito Ceramic Co. Ltd (Jingdezhen, iċ-Ċina), Jingdezhen Lehua Ceramic Sanitary Ware Co. Ltd (Jingdezhen, iċ-Ċina) u Zhaoqing Lehua Ceramic Sanitary Ware Co. Ltd (Sihui, iċ-Ċina) (rappreżentant: M. Sánchez Rydelski, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti jitolbu lil l-Qorti Ġenerali jogħġobha:
   
               —
            
            
               tannulla r-Regolament ta’ Implimentazzjoni tal-Kunsill (UE) Nru 917/2011, tat-12 ta’ Settembru 2011, li jimponi dazju antidumping definittiv u jiġbor b’mod definittiv id-dazju provviżorju impost fuq l-importazzjonijiet tal-madum taċ-ċeramika li joriġina fir-Repubblika Popolari taċ-Ċina (ĠU 2011 L 238, p. 1), sa fejn jikkonċerna lir-rikorrenti; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti jinvokaw tliet motivi.
   
               (1)
            
            
               L-ewwel motiv ibbażat fuq l-iżball manifest imwettaq mill-Kunsill fl-interpretazzjoni u fl-applikazzjoni tal-Artikolu 18 tar-Regolament tal-Kunsill (KE) Nru 1225/2009 (1).
            
         
               (2)
            
            
               It-tieni motiv ibbażat fuq li r-regolament ikkontestat ma jinkludix motivazzjoni suffiċjenti.
            
         
               (3)
            
            
               It-tielet motiv ibbażat fuq il-fatt li l-proċedura li twassal għar-regolament ikkontestat ma osservatx il-prinċipji ġenerali tad-dritt tal-Unjoni, bħal ma huma l-prinċipji ta’ amministrazzjoni tajba u ta’ trasparenza, kif ukoll id-drittijiet ta’ difiża tar-rikorrenti, u kisret l-Artikolu 8(4) tar-Regolament tal-Kunsill (KE) Nru 1225/2009.
            
         
      (1)  Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 343, p. 51).